เดือดหนัก ปากีฯโต้ดุ ส่งฝูงบินขับไล่ รุกล้ำน่านฟ้าอินเดียแล้ว
(ภาพประกอบ เครื่องบินขับไล่ F-16 ของกองทัพปากีสถาน),อินเดีย-ปากีฯ ตีงเครียดหนักกองทัพปากีฯส่งเครื่องบินรบ อย่างน้อย 3 ลำรุกล้ำน่านฟ้า เข้ามาในแคว้นแคชเมียร์ ฝั่งอินเดีย ประกาศปิดสนามบินอย่างน้อย 4แห่งทางภาคเหนือของประเทศแล้ว,เมื่อ 27 ก.พ.62 สำนักข่าวรอยเตอร์ และเว็บไซต์ อินเดียไทม์ส รายงานสถานการณ์ระหว่างอินเดียกับปากีสถานตึงเครียดหนัก เจ้าหน้าที่อินเดีย เผยกองทัพอากาศปากีสถานได้ส่งเครื่องบินรบอย่างน้อย 3 ลำ เข้ามาในเขตแดนแคว้นแคชเมียร์ ทางฝั่งของประเทศอินเดีย เมื่อวันที่ 27 ก.พ. หลังจากกองทัพอากาศอินเดียได้ส่งฝูงเครื่องบินรบบินข้ามเส้นแบ่งเขตหยุดยิงระหว่างอินเดียกับปากีสถาน มาทิ้งระเบิดโจมตีค่ายก่อการร้ายในเขตบาลาก็อต แคว้นแคชเมียร์ ทางฝั่งปากีสถาน ตอบโต้กลุ่มก่อการร้ายก่อเหตุระเบิดพลีชีพโจมตีขบวนรถคอนวอยตำรวจปราบปรามก่อการร้ายของอินเดีย สิ้นชีพอย่างน้อย 40 นาย เมื่อ14ก.พ.62,เจ้าหน้าที่อินเดียเผยว่า กองทัพอากาศอินเดียได้ส่งเครื่องบินรบขึ้นสกัดเครื่องบินขับไล่ของปากีสถานอย่างน้อย 3 ลำ เพื่อให้กลับออกไปจากน่านฟ้าของอินเดีย หลังรุกล้ำข้ามเส้นแบ่งเขตหยุดยิงที่เขตป้องกันของทหาร Bimber Gali- Noushera,อ่านข่าว>>,อินเดียโต้เดือด ส่งฝูงบินรบข้ามชายแดน ถล่มแหลกค่ายก่อการร้ายในปากีฯ,ขณะเดียวกัน ได้มีการสั่งปิดสนามบินอย่างน้อย 4 แห่งทางภาคเหนือของประเทศอินเดีย ได้แก่สนามบิน  Pathankot, Leh และ Jammu รวมทั้งสนามบินศรีนาการ์ ซึ่งเป็นสนามบินสำคัญในแคว้นแคชเมียร์ เมื่อวันที่ 27ก.พ.62 เนื่องจากกังวลเรื่องความปลอดภัย รวมทั้งมีคำสั่งให้ดำเนินมาตรการเตรียมพร้อมขั้นสูง.
อินเดีย-ปากีฯ ตีงเครียดหนักกองทัพปากีฯส่งเครื่องบินรบ อย่างน้อย 3 ลำรุกล้ำน่านฟ้า เข้ามาในแคว้นแคชเมียร์ ฝั่งอินเดีย ประกาศปิดสนามบินอย่างน้อย 4แห่งทางภาคเหนือของประเทศแล้ว
อินเดีย,ปากีสถาน,F-16,แคชเมียร์,รุกล้ำน่านฟ้า